Diari Oficial de la Generalitat Valenciana


Sumari del DOGV 4342, del 24-09-2002 (2002/9962)

RESOLUCIÓ de 11 de setembre de 2002, de la Conselleria de Benestar Social, per la qual es resol la minoració dels crèdits amb què es finança la convocatòria pública de concerts per a places assistencials en determinats centres de Servicis Socials Especialitzats per a dones que es troben en situacions de risc social, i s'acorda la convocatòria pública d'estes per al període 2002-2005 (DOGV 4.234, de 23 d'abril).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4342

Data del DOGV
:   24-09-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/9962


Data del document
:   11-09-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * dona
    * ajuda pública
    * suport econòmic
    * condició de la dona

RESOLUCIÓ de 11 de setembre de 2002, de la Conselleria de Benestar Social, per la qual es resol la minoració dels crèdits amb què es finança la convocatòria pública de concerts per a places assistencials en determinats centres de Servicis Socials Especialitzats per a dones que es troben en situacions de risc social, i s'acorda la convocatòria pública d'estes per al període 2002-2005 (DOGV 4.234, de 23 d'abril). [2002/9962]
  
La Conselleria de Benestar Social, mitjançant Orde de 15 d'abril de 2002 (DOGV núm. 4.234, de 23 d'abril de 2002), ha regulat les bases generals per a les convocatòries públiques de concerts per a places assistencials en determinats centres de Servicis Socials Especialitzats per a dones que es troben en situacions de risc social, i s'acorda la convocatòria pública d'estes per al període 2002-2005
  
Per la Llei 10/2001, de 27 de desembre de 2001, (DOGV núm. 4.158, de 31 de desembre de 2001) es van aprovar els pressupostos de la Generalitat Valenciana, per a l'exercici 2002, en els quals es preveu la línia que empara els crèdits per al finançament dels concerts convocats mitjançant l'Orde de 15 d'abril de 2002.
  
Una vegada resolts els expedients incoats amb motiu de les sol·licituds presentades a l'empara de l'Orde de 25 d'abril de 2002 i com que existix sobrant del crèdit disponible en la línia de subvenció T1329/02 correspon minorar este.
  
Per tant, segons allò exposat i a les competències d'esta Conselleria de Benestar Social, resolc:
  
Primer
  
Modificar la quantia del crèdit destinat a finançar l'Orde de 15 d'abril de 2002, de la línia de subvenció que s'indica tot seguit:
  
Denominació: SSE Sector Dona
  
Línia de subvenció: T1329/02
  
Consignació pressupostària: minoració de 22.116,80 euros i passa de 743.124,48 euros a 721.007,68 euros.
  
Procedència: Fons propis.
  
Segon
  
Publicar la present resolució en el Diari Oficial de la Generalitat Valenciana, amb els efectes prevists en l'article 47.11 c) del Decret Legislatiu de 26 de juny de 1991, del Consell de la Generalitat, pel qual s'aprova el text refós de la Llei d'Hisenda Pública de la Generalitat Valenciana.